OMMISSIONEN FOR DE EUROPÆISKE FÆLLESSKABER 
KOM(94) 488 endelig udg. 
Bruxelles, den 15.11.1994 
94/0258 (CNS) 
MEDDELELSE FRA KOMMISSIONEN TIL RÅDET 
om Den Europæiske Investeringsbanks intervention 
på Madeira 
Forslag til 
RÅDETS AFGØRELSE 
om ekstraordinær hjælp fra Fællesskabet til genopbygning af 
de områder i Madeira, der blev ramt af en cyklon 
i oktober 1993 
(forelagt af Kommissionen) 
MEDDELELSE FRA KOMMISSIONEN TIL RÅDET 
om Den Europæiske Investeringsbanks intervention 
på Madeira 
Indledning 
Efter at Madeira den 28. og 29. oktober 1993 var blevet ramt af en cyklon, ydede 
Kommissionen en ekstraordinær humanitær bistand på 250 000 ECU til den 
befolkningsgruppe, der var hårdest ramt af katastrofen. 
Den 11. januar 1994 tilstillede de portugisiske myndigheder Kommissionen et notat om 
den skade, som katastrofen havde forårsaget på infrastrukturer, boliger og de produktive 
sektorer, og anmodede om særlig EF-bistand. Omkostningerne ved de projekter, der er 
direkte forbundet med den skade, cyklonen forårsagede (infrastruktur, handel, industri, 
landbrug og fiskeri), beløber sig ifølge myndighedernes beregninger til 6 361 127 000 ESC 
[ca. 31,7 mio. ECU, valutakurs for juni]. 
Kommissionen vedtog den 8. april 1994 at yde ca. 800 000 ECU som særlig 
kompensation for skaderne i fiskerisektoren. 
Efter at have gennemgået de portugisiske myndigheders anmodning mener Kommissionen, 
at det vil være mest hensigtsmæssigt er at give tilskud til lån, der ydes over Den 
Europæiske Investeringsbanks egne midler, og afholde disse tilskud over Fællesskabernes 
almindelige budget. 
Den Europæiske Investeringsbank kan under hensyntagen til de normale kriterier for 
støtteberettigelse i princippet tilslutte sig et sådant initiativ til fordel for Madeira. 
Kommissionen foreslår derfor en måde, hvorpå man kan imødekomme anmodningen fra 
de portugisiske myndigheder om yderligere lånefaciliteter på favorable vilkår. Lignende 
foranstaltninger blev truffet efter jordskælv i Italien i 1980 og i Grækenland i 1981 og 
1986. 
Ekstraordinære lån 
Som følge af de investeringer, der er nødvendige med henblik på en genopbygning af den 
økonomiske og sociale infrastruktur i de områder, der er blevet lagt øde af cyklonen, er 
det rimeligt, at Madeiras økonomi med støtte fra EF drager fordel af en betydelig tilførsel 
af supplerende økonomiske midler. 
Kommissionen mener, at man vil yde et betydeligt bidrag til udbedringen af de pågældende 
skader, hvis man yder ekstraordinære lån på op til højst halvdelen af de vurderede 
omkostninger ved de støtteberettigede genopbygningstiltag samt en rentegodtgørelse, som 
skal lette gældsbetjeningen. Den resterende del skal finansieres via indenlandske kilder. 
Rentegodtgørelser 
Kommissionen foreslår tillige, at man letter den gældsbetjening, som Madeira vil påtage 
sig, ved at afholde rentegodtgørelser over det almindelige budget. 
Det foreslås i den forbindelse, at der ydes en godtgørelse på 3 procentpoint p.a. i højst 
12 år. Med hensyn til tilbagebetalingen af hovedstolen foreslås det tillige, at der fastsættes 
en afdragsfri periode på 5 år for kreditter, der ydes inden for rammerne af dette tiltag. 
Den foreslåede godtgørelsesperiode samt afgiftsfrie periode svarer til dem, der blev fastsat 
i forbindelse med genopbygningsforanstaltningerne efter katastroferne i Italien og 
Grækenland. 
Konklusion 
Kommissionen foreslår Rådet: 
at give udtryk for ËF's solidaritet ved at opfordre Den Europæiske 
Investeringsbank til over sine egne midler at yde ekstraordinære lån på højst 
halvdelen af de vurderede omkostninger ved de støtteberettigede genopbyg­
ningstiltag til Madeira 
at fastsætte en rentegodtgørelse på 3 procentpoint p.a. i højst 12 år, der afholdes 
over Fællesskabets almindelige budget, og med henblik herpå at træffe den i 
bilaget anførte afgørelse. 
Forslag til 
RÅDETS AFGØRELSE 
om ekstraordinær hjælp fra Fællesskabet til genopbygning af de områder 
i Madeira, der blev ramt af en cyklon i oktober 1993 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig 
artikel 235, 
under henvisning til forslag fra Kommissionen1, 
under henvisning til udtalelse fra Europa-Parlamentet2, og 
ud fra følgende betragtninger: 
En del af Madeiras befolkning blev hårdt ramt af en cyklon i oktober 1993, og det er 
vigtigt at mildne de økonomiske og sociale konsekvenser af denne katastrofe; 
på grund af denne ekstraordinære situation bør hjælpen ydes hurtigt og effektivt; 
Den Europæiske Investeringsbank har mulighed for over Bankens egne midler at yde lån 
til gennemførelse af det tilsigtede mål; 
der bør ydes rentegodtgørelse for disse lån over De Europæiske Fællesskabers almindelige 
budget; 
der blev truffet tilsvarende foranstaltninger efter naturkatastroferne i Italien3 og i 
Grækenland4; 
traktaten indeholder ikke anden hjemmel til den pågældende foranstaltning end artikel 235 
1 EFTnr. C 
2 EFTnr. C 
3 EFTnr. L 37 af20.1.1981. 
4 EFT nr. L 367 af 14.12.1981; EFT nr. L 309 af 7.11.1988. 
TRUFFET FØLGENDE AFGØRELSE; 
Artikel 1 
De endelige modtagere af de lån, der ydes af Den Europæiske Investeringsbank over 
Bankens egne midler til investeringer i de områder på Madeira, der blev ramt af en cyklon 
i oktober 1993, kan via en bevilling på De Europæiske Fællesskabers almindelige budget 
opnå en rentegodtgørelse inden for et loft, der svarer til 15,85 mio. ECU i hovedstol. 
På baggrund af de forslag, som de portugisiske myndigheder forelægger, og som 
godkendes af Banken, yder Kommissionen rentegodtgørelser med en sats på 
3 procentpoint p.a. i højst 12 år. 
Artikel 2 
Denne afgørelse får virkning fra den 
Udfærdiget i Bruxelles, den 
På Rådets vegne 
Formand 
FINANSIERINGSOVERSIGT 
1. FORANSTALTNINGENS BETEGNELSE 
Artikel B-5-203: Rentegodtgørelse for lån til Madeira efter cyklonen i oktober 
1993. 
2. BUDGETPOST 
Artikel B-5-203. 
3. RETSGRUNDLAG 
Skabes ved den foreslåede afgørelse på grundlag af traktatens artikel 235. 
4. BESKRIVELSE AF FORANSTALTNINGEN 
4.1 Foranstaltningens formål: 
At yde en godtgørelse på 3 procentpoint af den årlige rente i en periode på 
højst 12 år for lån, der ydes af Den Europæiske Investeringsbank over 
Bankens egne midler og ikke overstiger 15,85 mio. ECU som hovedstol, til 
finansiering af investeringer i de områder på Madeira, der blev ramt af 
cyklonen i oktober 1993. 
4.2 Foranstaltningens varighed: 
Påbegyndelsen: 1995-96 
Afslutning: 12 år efter udbetalingen af det sidste lån. 
5. UDGIFTERNES KLASSIFIKATION 
Ikke-obligatoriske udgifter; opdelte bevillinger. 
6. UDGIFTERNES ART 
Rentegodtgørelser. 
7. FINANSIELLE VIRKNINGER 
7.1 Beregningsmetode: 
Rentegodtgørelser på 3% beregnet halvårligt af det resterende beløb. Det 
bør bemærkes, at der med hensyn til betalingen af hovedstolen for 
kreditter, der er ydet i forbindelse med denne transaktion, er fastsat en 
henstandsperiode på 5 år. Godtgørelsesbeløbet vil som følge heraf være 
konstant i de første 5 år. Rentegodtgørelserne vil i alt beløbe sig til højst 
ca. 4,4 mio. ECU (beregningen er baseret på ECU-renten for 12 år pr. april 
1994). 
7.2 Omkostningernes fordeling på foranstaltningens elementer: 
Ikke relevant. 
7.3 Driftsomkostninger i forbindelse med undersøgelser, ekspertmøder osv. 
Ikke relevant. 
7.4 Tidsplan 
For de første 5 års foranstaltninger beløber godtgørelsen sig til højest 
475 500 ECU pr. år. 
År 1995 1996 1997 1998 1999 2000 2000+ 
Godtgørelse 
(i 1000ECU)475,5 475,5 475,5 475,5 475,5 p.m. p.m. 
8. FORHOLDSREGLER MOD SVIG (OG FORVENTEDE RESULTATER 
HERAF) 
Under hensyntagen til kontraktforpligtelserne, økonomiske principper og 
forsvarlig økonomisk forvaltning efterprøver Kommissionen rigtigheden af 
godtgørelser og de ønskede foreløbige undersøgelser, gennemførligheds- og 
evalueringsundersøgelser. Forholdsregler mod svig (kontrol, rapporter osv.) 
indgår i alle aftaler eller kontrakter mellem Kommissionen og modtagerne. 
9. COST-EFFECTIVENESS-ANALYSE 
9.1 i) Kvantificerbare mål: se punkt 4.1. 
ii) Målgruppe: Madeira. 
9.2 Begrundelse for foranstaltningen: 
At støtte gennemførelsen af investeringer i de områder, der blev ramt af 
cyklonen. 
9.3 Opfølgning og evaluering af foranstaltningen: 
Ikke relevant. 
ISSN 0254-1459 
KOM(94) 488 endelig udg. 
DOKUMENTER 
DA 13 oi 
Katalognummer : CB-CO-94-517-DA-C 
ISBN 92-77-81981-2 
Kontoret for De Europæiske Fællesskabers Officielle Publikationer 
L-2985 Luxembourg 
Ô